„Este bătaie de joc! Nu te joci cu o țară care se află în pragul epidemiei de coronavirus", a declarat, la Digi FM, Rareș Bogdan, prim-vicepreședintele PNL. Reacția sa survine anunțului că Florin Cîțu și-a depus mandatul de premier desemnat. Gestul său a fost făcut chiar înaintea ședinței Parlamentului dedicate învestirii Guvernului.

„E absolut inadmisibil să te joci și să faci jocuri politice în astfel de momente. Este inadmisibil! Dovedește lipsă totală, totală de înțelegere a fenomenului politic și de patriotism.

Dacă ei vor să își bată joc de cariera lor, să își bată joc de ei, dar nu de o țară, nu de un partid! Partidul Național Liberal nu merită să i se întâmple așa ceva. Ce face Florin Cîțu în momentul ăsta este o bătaie de joc la adresa PNL.

Nu a existat nici o discuție de acest gen. Noi am hotărât că încercăm să ne învestim guvernul. România se află într-o situație cum nu a mai trăit în ultimii 30 de ani. Trebuie să ne dovedim responsabili. Ce face Florin în momentul ăsta este iresponsabil față de România.”, a declarat Rareș Bogdan, în cadrul unei ediții speciale a știrilor Digi FM, alături de Filip Standavid și Lucian Mîndruță.

Poți asculta și aici intervenția la Digi FM:

Într-un mesaj publicat pe Facebook, Florin Cîțu spune că gestul său trebuie interpretat în contextul prin care trece astăzi România. Pentru a avea succes în alegerile care vin, președintele PNL trebuie să fie și prim-ministru, adaugă el.

Anticipatele, în opinia sa, nu mai sunt o variantă agreată acum de majoritatea partidelor. Florin Cîțu mai spune că rămâne la Ministerul de Finanțe și încheie: „Avem multă treabă de făcut pentru perioada dificilă care urmează”.

Subiectele tale preferate sunt și la Știrile Digi FM. Ca să știi!

Pe aceeași temă